Hermann Kopp

**Hermann Franz Moritz KOPP** estis germana kemiisto kaj esploristo pri kelkaj proprecoj de la organika kemio tiaj kiaj la varmokapacito, specifa gravito kaj bolpunkto. Li estis filo de la germana kuracisto kaj naturalisto Johann Heinrich Kopp (1777-1858) kiu multe kontribuis en la areoj pri jurkemio kaj mineralogio. La Leĝo de Kopp asertas ke "la molekula varmokapacido de unu solida komponaĵo estas la sumo de la atomaj varmokapacitoj de la elementoj ĝin konstituantaj".  Se la elementoj havas atomajn varmokapacitojn pli malaltaj ol tiu difinitaj en la "Leĝo de Dulong-Petit", tio signifass ke ili konservas tiujn malaltajn valorojn en tiuj komponaĵoj.

## Biografio
Naskita en Hanau, en la Elekta urbo de Hesio, Kopp estis filo de kulta kuracisto kiu havis fortajn interesojn pri la sciencoj. Post konkludi sian sekundaran edukadon en la Gimnazio de Hanaŭ, Kopp pasis tri semestrojn en la Universitato de Hajdelbergo, en Baden, kie li komence studis klasikan filologion, sed post li interesiĝis pri kemio pro la altiraj lecionoj de Leopold Gmelin. Post du aldonaj semestroj en la Universitato de Marburgo en sia naskiĝstato, Kopp aprobiĝis en la ekzamenoj por la doktoriĝa grado kaj licencado printempe de 1838.

Printempe de sekvanta jaro li vojaĝis al Giessen (en la Granda Duklando de Hesio), tie kie Liebig bonvenigis lin en sian ĵus-renovigita kaj ekspansiita laboratorio. Aŭtune de 1841, li iĝis Privata-docento por la katedroj de kemio kaj fiziko tie, donante lecionojn pri kristalografio kaj teoria kemio. En 1843, li nomumiĝis kun-profesoro (aŭ sensalajra asociiĝinta profesoro), kvankam nesufiĉa salajro estis alligita al lia posteno ekde 1846. 

Kiam Liebig lasis Giessen, en 1852, liaj pli junaj kolegoj Kopp kaj Heinrich Will (1812-1890) estis indikitaj por kun-sukcedi lin, sed post unu jaro Kopp ekoficis kiel profesoro pri teoria kemio, lasante la pli ĝenerala profesora titolo kaj direktado de la kemia instituto al sia kolego. Kopp translokiĝis al la Universitato de Hajdelbergo, en 1864, kie li restis ĝis sia emeritiĝo en 1890. 

Bonparola, diligenta, kriteria kaj posedante altiran personecon, Kopp estis universale respektata. Li kaj lia intima amiko Roberto Bunzeno plejeble estis la plej admirindaj kolegoj de ilia generacio. La historiisto pri kemio Thomas Edward Thorpe (1845-1925) skribis tion, ke "konatiĝi kun Kopp estas ami lin, kaj ami lin estis ... liberala edukado." Tiamaniere ke, Kopp estis ne nur granda avangarda sciencisto de lia generacio, sed ankaŭ iu universala erudiciulo dank'al siaj konoj pri la latina kaj grekaj lingvoj.

## Verkaro
* Geschichte der Chemie ("Historio de la kemio"), 4 vol. (1843–47)
* Disvolvo de la kemio en la nunaj tempoj, 1873
* Pri la konstituado de la organikaj acidoj, 2019
* *Ansichten über die Aufgabe der Chemie und über die Grundbestandtheile der Körper bei den bedeutenden Chemikern von Geber bis G. E. Stahl : die Entdeckung der Zusammensetzung des Wassers* . Vieweg, Braunschweig 1875 Digital edition by the University and State Library Düsseldorf
* *Die Alchemie in älterer und neuerer Zeit : ein Beitrag zur Culturgeschichte* (La alkemio en la malnovaj kaj nunaj tempoj). Vol. 1&2 . Winter, Heidelberg 1886 Digital edition by the University and State Library Düsseldorf
* *Einleitung in die Krystallographie und in die krystallographische Kenntniß der wichtigeren Substanzen.* Braunschweig 1849 (mit Atlas); 2. Aufl. 1862 Textband Archive, Tafelband Archive
* *Die Entwickelung der Chemie in der neueren Zeit.* 2 Tle., München 1871–1873
* *Aurea catena Homeri.* *Friedrich Vieweg kaj Filo*, Braunschweig 1880 Archive
* *Die Alchemie in älterer und neuerer Zeit. Ein Beitrag zur Culturgeschichte.* 2 volumoj, C. Winter, Heidelberg 1886; Neudruck 1971
* Kune kun **Heinrich Buff** kaj **Friedrich Zamminer**: *Lehrbuch der physikalischen und theoretischen Chemie.* (Lernolibro pri fizika kaj teoria kemio) Braunschweig 1857, 2-a. Eldono 1863
* *Einiges über Witterungsangaben.* Braunschweig 1879

## Literaturo
* Enciclopædia Britannica 
* Wikisource
* Today in Science
* Elsevier's Dictionary of Chemoetymology
* [Personensuche](https://tools.wmflabs.org/persondata/p/Hermann_Kopp_(Chemiker))
* The Golden Chain of Homer: Aurea Catena Homeri
* The Historical Development of Quantum Theory
* Laws and Models: Science, Engineering, and Technology

## Referencoj
Kategorio:Germanaj kemiistoj
Kategorio:Anoj de la Reĝa Societo de Londono
Kategorio:Membroj de la Prusa Akademio de Sciencoj
Kategorio:Membroj de la Reĝa Sveda Akademio de Sciencoj